MUNICIPIUL SATU MARE

Aparatul De Specialitate al Primarului

Serviciul Patrimoniu, Concesionări, Închirieri

Nr. 37938/21.06.2023

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri, formulează următorul:

**RAPORT DE SPECIALITATE**

la proiectul de hotărâre privind radierea din CF 174463 Satu Mare a imobilului de sub A1.1., casă

Prin adresa numiților Erdei Sorin și Naghi Dina, în calitate de proprietari ai unui spațiu comercial situat în Piața de Alimente nr. 1 din Satu Mare, str. Martirilor Deportați, înregistrată la Primăria Municipiului Satu Mare sub nr. 24725/13.04.2023, se solicită radierea imobilului casă din CF 174463 Satu Mare, motivat de faptul că această casă nu mai există în realitate.

Solicitanții au un drept de proprietate asupra spațiului comercial în suprafață de 19 mp, cumpărat potrivit Legii nr. 550/2002, și un drept de folosință asupra terenului aferent spațiului comercial, respectiv pe cota de 19/420 mp, ca urmare a contractului de concesiune nr. 30668-199/2013 încheiat potrivit art. 13 din Legea nr. 550/2002, cât și a dispozitivului Sentinței civile nr.1081/05.03.2014 pronunțată în dosar nr. 11102/296/2013 de Judecătoria Satu Mare și a Încheierii de Îndreptare a Erorii Materiale din data de 15.10.2014. Prin hotărârea judecătorească anterior enunțată s-a dispus dezmembrarea terenului din CF 174463 și nr. cad. 882/14 și înscrierea construcției în cartea funciară cât și folosința asupra terenului. Datorită faptului că la momentul înscrierii dreptului de proprietate în favoarea Municipiului Satu Mare asupra terenului, ca urmare a posesiei utile neîntrerupte asupra terenului de peste 30 de ani, constatată prin Sentința civilă nr. 6255/28.10.2008 pronunțată în dosar nr. 3630/296/2008 de către Judecătoria satu Mare, nu a fost radiată casa care era înscrisă sub A.1.1. a cărții funciare 174463, CF vechi nr. 6286, casă care a fost demolată sau s-a auto demolat, este necesară actualizarea datelor din cartea funciară în concordanță cu realitatea, având în vedere că încă din anul 1946 municipiul Satu Mare a folosit terenul aferent Pieței de Alimente nr. 1, ca piață de alimente. Faptul că această construcție nu mai există este confirmată și prin nota internă a Biroului Finalizări Construcții nr. 38078/21.06.2023. Datorită faptului că în decursul timpului s-au efectuat mai multe dezmembrări în piață, numărul cadastral 882/12, a devenit în timp 882/14, așa după cum se poate vedea din considerentele Sentinței civile nr.1757/LC/22.11.2007, prin care expertul topograf angajat în cauză a propus dezmembrarea terenului înscris în CF 6286 Satu Mare de sub nr. top 882/12 în suprafață de 462 mp, în nr. top nou 882/13 în suprafață de 0021 mp și nr. top nou 882/14 în suprafață de 0441 mp, astfel rezultând inclusiv diferențele de suprafață dintre suprafața inițială și suprafața actuală.

Față de cele prezentate, în conformitate cu prevederile art. 907, și art. 908 din Codul civil, ale Legii cadastrului și publicității imobiliare cât și ale Regulamentului de recepție și înscriere în evidențele de cadastru și carte funciară, este necesară și oportună inițierea unui proiect de hotărâre, în sensul radierii casei de sub A1.1. din CF 174463, astfel încât să se poată finaliza acțiunea de înscriere în cartea funciară a contractelor de concesiune încheiate cu proprietarii spațiilor comerciale, având în vedere că prin contractul de concesiune se conferă un drept real, temporar și inalienabil de a poseda bunul și de a-l folosi în scopul stabilit prin contract.

Urmare a celor prezentate mai sus, înaintăm prezentul proiect Consiliului local cu propunere de aprobare.

Șef serviciu Consilier

Faur Mihaela Văscan Adrian

Faur Mihaela/2ex